Merxinos

Os merxinos (Merginae) son unha subfamilia de aves anseriformes da familia dos anátidos. Porén, algúns autores considéranos como unha tribo, a dos Mergini, dentro da subfamilia dos anatinos (Anatinae).Peterson, A. P.: Zoonomen. Zoological Nomenclature - Anseriformes.

A maioría das especies, pero non todas, son esencialmente mariñas, fóra da estación reprodutora. Moitas especies desenvolveron glándulas do sal, especializadas para permitirlles tolerar o consumo de auga salgada, como na orde dos procelariformes, pero estas non están desenvolvidas en aves inmaturas. Algunhas prefiren os hábitats de ribeira.

O grupo está formado por patos coñecidos como patos mergulladores ou patos mariños. (Tamén son patos mergulladores os membros da subfamilia dos aitiínos).

 Descrición 
miniatura|240px|Parella de Somateria mollissima.O macho, á esquerda; a femia, á dereita.
miniatura|240px|Parella de Somateria fischeri.O macho, diante; a femia, detrás.
miniatura|240px|Histrionicus histrionicus. 
miniatura|240px|Melanitta nigra.
miniatura|240px|Bucephala clangula.
miniatura|240px|Mergus merganser. Macho con plumaxe nupcial.

Son un grupo moi pouco homoxéneo, tanto en aspecto como en comportamento.

Moitos son voluminosos e de constitución pesada, e remontan o voo despois dunha laboriosa carreira. Porén, outras especies son moito máis pequenas e áxiles.

Todas as especies presentan dimorfismo sexual, tendo os machos cores negras ou contrastadas en branco e negro, o cores iridescentes.

 Hábitat e distribución 
A maioría das especies son esencialmente mariñas, agás na época de cría, pero algunhas prefiren os hábitats de das ribeiras dos ríos ou lagos.

Excepto dúas especies, o resto viven en latitudes setentrionais.

 Alimentación 
Un grupo de especies da subfamilia (os mergos) son piscívoros e teñen un bico estreito e serrado, perfectamente adaptado para a captura dos peixes.

Outros comen moluscos e crustáceos que apañan no fondo do mar, e dispoñen, algúns deles, como os éideres, de fortes e anchos bicos que lles permiten, por exemplo, arrincar os mexillóns das rochas.

 Taxonomía 
Estudos xenéticos realizados nos últimos anos propiciaron a consideración deste grupo como unha tribo (Mergini) dos anátidos.Cladograma dos anseriformes baseada nos traballos de Burgarella et al, (2010)J. Gonzalez, H. Düttmann, M. Wink (2009): "Phylogenetic relationships based on two mitochondrial genes and hybridization patterns in Anatidae" (resumo)

A clasificación do Congreso Ornitolóxico Internacional (versión 2.7, 2011) contempla 9 xéneros con 20 especies vivas:

 Xénero Polysticta
 Polysticta stelleri - eider de Steller
 Xénero Somateria 
 Somateria mollissima - eider común
 Somateria fischeri - eider de anteollos
 Somateria spectabilis - eider real
 Xénero Histrionicus
 Histrionicus histrionicus - pato arlequín
 Xénero Camptorhynchus (†)
 Camptorhynchus labradorius - extinto
 Xénero Melanitta
 Melanitta nigra 
 Melanitta americana
 Melanitta fusca
 Melanitta deglandi
 Melanitta perspicillata
 Xénero Clangula
 Clangula hyemalis
 Xénero Bucephala
 Bucephala clangula
 Bucephala islandica 
 Bucephala albeola
 Xénero Mergellus
 Mergellus albellus Xénero Lophodytes Lophodytes cucullatus
 Xénero Mergus' – mergos
 Mergus octosetaceus Mergus australis (†)
 Mergus serrator 
 Mergus merganser 
 Mergus milleneri (†)
 Mergus squamatus Notas 

 Véxase tamén 
 Bibliografía 
 Hoyo, Josep del; Andrew Elliot e Jordi Sargatal (eds.) (1992): Handbook of the birds of the world - Volume 1, Ostrich to Ducks. Barcelona: Lynx Edicions. ISBN 84-8733-410-5.
 Kear, Janet (2005): Ducks, Geese and Swans''. Oxford University Press. ISBN 0-19-854645-9.

 Outros artigos 
 Anseriformes
 Anátidos
 Anatinos

 Ligazóns externas 
 Sea Ducks (tribo Mergini) en SeaDucks.org 

Categoría:Anátidos